CELEX: 32018R0939
Language: sk
Date: 2018-06-26 00:00:00
Title: Vykonávacie nariadenie Komisie (EÚ) 2018/939 z 26. júna 2018, ktorým sa do Registra chránených označení pôvodu a chránených zemepisných označení zapisuje názov [„Cidre Cotentin“/„Cotentin“ (CHOP)]

3.7.2018   
            
            
               SK
            
            
               Úradný vestník Európskej únie
            
            
               L 166/3
            
         VYKONÁVACIE NARIADENIE KOMISIE (EÚ) 2018/939
   z 26. júna 2018,
   ktorým sa do Registra chránených označení pôvodu a chránených zemepisných označení zapisuje názov [„Cidre Cotentin“/„Cotentin“ (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:
   
               (1)
            
            
               Žiadosť Francúzska o zápis názvu „Cidre Cotentin“/„Cotentin“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie (2).
            
         
               (2)
            
            
               Listom zo 16. novembra 2016 francúzske orgány oznámili Komisii, že na základe článku 15 ods. 4 nariadenia (EÚ) č. 1151/2012 poskytli spoločnosti s ručením obmedzeným zaoberajúcej sa poľnohospodárskou činnosťou (Earl), La Vallée des Pommiers, 17, bis hameau Les Mesles, 50340 Bricquebosq, a spoločnosti s ručením obmedzeným (Sarl), Cidrerie Le père Mahieu, 17, bis hameau Les Mesles, 50340 Bricquebosq, ktoré sídlia na ich území a spĺňajú podmienky uvedeného článku, do 15. novembra 2026 prechodné obdobie v zmysle výnosu zo 14. októbra 2016 o chránenom označení pôvodu „Cidre Cotentin“/„Cotentin“, ktorý bol uverejnený 22. októbra 2016 v Úradnom vestníku Francúzskej republiky. Počas vnútroštátneho námietkového konania predložili tieto hospodárske subjekty, ktoré legálne uvádzali produkt „Cidre Cotentin“/„Cotentin“ na trh nepretržite počas najmenej piatich rokov pred podaním žiadosti, námietku.
            
         
               (3)
            
            
               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Cidre Cotentin“/„Cotentin“ by sa mal zapísať do registra,
            
         PRIJALA TOTO NARIADENIE:
   Článok 1
   Názov „Cidre Cotentin“/„Cotentin“ (CHOP) sa zapisuje do registra.
   Názov uvedený v prvom odseku sa vzťahuje na výrobok triedy 1.8. podľa prílohy XI k vykonávaciemu nariadeniu Komisie (EÚ) č. 668/2014 (3).
   Článok 2
   Ochrana udelená v zmysle článku 1 podlieha prechodnému obdobiu, ktoré Francúzsko poskytlo na základe výnosu zo 14. októbra 2016 o chránenom označení pôvodu „Cidre Cotentin“/„Cotentin“ (CHOP), ktorý bol uverejnený 22. októbra 2016 v Úradnom vestníku Francúzskej republiky, v zmysle článku 15 ods. 4 nariadenia (EÚ) č. 1151/2012 hospodárskym subjektom, ktoré spĺňajú podmienky uvedeného článku.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. júna 2018
      
         
            Za Komisiu
         
         
            v mene predsedu
         
         Phil HOGAN
         
            člen Komisie
         
      
   
   
      (1)  Ú. v. EÚ L 343, 14.12.2012, s. 1.
   
      (2)  Ú. v. EÚ C 39, 2.2.2018, s. 33.
   
      (3)  Vykonávacie nariadenie Komisie (EÚ) č. 668/2014 z 13. júna 2014, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny (Ú. v. EÚ L 179, 19.6.2014, s. 36).